Ali Abbasi

B' e craoladair Albannach a bh' ann an Ali Abbasi (6 an Lùnastal 1961 – 30 an t-Iuchar 2004). Bha e ainmeil mar dhuine eirmseach, èibhinn.'Tributes Paid to BBC Broadcaster' BBC Naidheachdan. 31 Iuchar 2004. air Archive.org Bha Beurla, Urdu agus Gàidhlig aige.Gràin-chinnidh agus gaol cànain An Colbh Gàidhlig, An Scotsman 29 am Faoilleach 2003.

Rugadh Abbasi ann an Karachi, Pacastan ann an 1961 agus thàinig e a dh'Alba ann an 1963.

B' àbhaist dha obair mar neach-taic aig na gailearaidhean ealain aig Comhairle Baile Ghlaschu. Ann an 1994, thòisich e ag obair aig BBC Scotland a' toirt seachad fiosrachadh mu na rathaidean agus siubhal.BBC Scotland's Ali Abbasi dies. Brath-naidheachd leis a' BhBC. 30 Iuchar 2004. A bharrachd air na naidheachdan-siubhail a libhrigeadh, dh'obair e cuideachd mar teicneolaiche fuaim nuair a bhathar a' craoladh a-muigh.  

Dh'fhoillsich e leabhar còcaireachd, No Worry Curries, agus dà leabhar làn fealla-dhà, The Ali Abbasi Joke Book. Sgrìobh Jack McConnell, Prìomh Mhinistear na h-Alba aig am àm, ro-ràdh dhan leabhar còcaireachd.

Dh'ionnsaich e Gàidhlig agus nochd e ann am prògraman Gàidhlig, nam measg Dè a-nis agus Air ais air an Ran Dan.
Ann an 2003, dà bhliadhna às dèidh dha tòiseachadh air a' Ghàidhlig, chaidh ainmeachadh mar Gaisgeach na Gàidhlig le Riaghaltas na h-Alba. BBC Naidheachdan Ali Abbasi a 'Gaelic Champion' 10 Dàmhair 2003. air Archive.org Rinn e pìosan cuideachd air a' phrògram Rapal air Radio nan Gàidheal. An Colbh Gàidhlig, An Scotsman, 1 an Lùnastal 2004.

Chaochail e air 30 an t-Iuchar 2004 aig Taigh-Eiridinn an Iar, Glaschu, às dèidh tinneasan a dh'adhbharaich lupus, galar a mhilleas siostam ion-dhìon a' chuirp.Death of Ali Abbasi triggered by Lupus. The Scotsman, 1 Lùnastal 2004. air Archive.org
Chumadh seirbheis aig Mosg a' Mheadhain agus chaidh e thìodhlacadh aig Cladh Linn ann an Glaschu.

Mar chuimhneachain dha, stèidhichte Cupa Ali Abbasi aig a' Mhòd Nàiseanta Rìoghail. Bidh a' comharrachadh duais airson leughadh pìos bàrdachd le luchd-ionnsachaidh. 

 Iomraidhean 

Roinn-seòrsa:Telebhisean Gàidhlig
Roinn-seòrsa:Daoine à Pagastàn